title: Az Elsőfokú Bíróság (harmadik tanács) 2009. szeptember 30-i ítélete. # Lior GEIE kontra az Európai Közösségek Bizottsága (T-192/01) és Az Európai Közösségek Bizottsága kontra Lior GEIE és Lior International NV (T-245/04). # Választottbírósági kikötés - Thermie és Altener II program - A megújuló energiák használatának előmozdítása és az energiamegtakarítások területét érintő projektekre vonatkozó szerződések - Elfogadhatóság - Fizetés iránti kérelem - A költségek igazolása - A kifizetett előlegek visszatéríttetése iránti kérelem - Kártérítés. # T-192/01 és T-245/04. sz. egyesített ügyek

text:
      Az Elsőfokú Bíróság (harmadik tanács) 2009. szeptember 30‑i ítélete – Lior kontra Bizottság és Bizottság kontra Lior
      (T‑192/01. és T‑245/04. sz. egyesített ügyek)
      „Választottbírósági kikötés − Thermie és Altener II program − A megújuló energiák használatának előmozdítása és az energiamegtakarítások
         területét érintő projektekre vonatkozó szerződések − Elfogadhatóság − Fizetés iránti kérelem − A költségek igazolása − A kifizetett
         előlegek visszatéríttetése iránti kérelem − Kártérítés”

      1.                     Eljárás – Keresetlevél – Jogi személy (Az Elsőfokú Bíróság eljárási szabályzata, 44. cikk, 5. §, b) pont; 2137/85 tanácsi
            rendelet) (vö. 213–216., 229., 243. pont)
      2.                     Eljárás – Az Elsőfokú Bíróság előtt választottbírósági kikötés alapján történő keresetindítás – A kutatási, a technológiafejlesztési
            és a demonstrációs tevékenységekre vonatkozó projektek megvalósítására közösségi pénzügyi támogatást odaítélő szerződések
            (EK 238. cikk) (vö. 353., 408., 453., 456., 481., 523–525., 642–643., 655., 664., 669–670. pont)
      Tárgy

               A Lior GEIE, illetve a Bizottság által a Bizottság és a Lior által a Thermie program keretében kötött hét szerződést, valamint
                  a Bizottság és a Lior által az Altener II program keretében kötött szerződést követően, az EK 238. cikk alapján benyújtott
                  két kereset.

            Rendelkező rész

                  1)

                  	Az Elsőfokú Bíróság elrendeli, hogy a GEIE fizesse meg a Bizottságnak az alábbi összegeket:

            –        a Biogaz‑szerződés, a Biomasse‑szerződés és a Maxibrochure bioclimatique szerződés után 6156,75 eurónak az Európai Központi
         Bank által az elsődleges eurós refinanszírozási műveleteknél alkalmazott, 2002 februárjában hatályos kamatláb szerint 2002.
         február 28‑tól számított kamatával növelt összegét 2002. december 31‑ig 1,5 százalékponttal, 2003. január 1‑jét követően pedig
         3,5 százalékponttal növelve a teljes kielégítésig;

      –        a Biomasse szerződés után 16 325,11 eurónak az Európai Központi Bank által az elsődleges eurós refinanszírozási műveleteknél
         alkalmazott, 2002 júniusában hatályos kamatláb szerint 2002. június 30‑tól számított kamatával növelt összegét 2002. december
         31‑ig 1,5 százalékponttal, 2003. január 1‑jét követően pedig 3,5 százalékponttal növelve a teljes kielégítésig;

      –        a Wind Energy szerződés után 3980 eurónak az Európai Központi Bank által az elsődleges eurós refinanszírozási műveleteknél
         alkalmazott, 2002 januárjában hatályos kamatláb szerint 2002. január 15‑től számított kamatával növelt összegét 2002. december
         31‑ig 1,5 százalékponttal, 2003. január 1‑jét követően pedig 3,5 százalékponttal növelve a teljes kielégítésig;

      –        a Transport szerződés után 36 000 eurónak az Európai Központi Bank által az elsődleges eurós refinanszírozási műveleteknél
         alkalmazott, 2001 augusztusában hatályos kamatláb szerint 2001. augusztus 31‑től számított kamatával növelt összegét 2002.
         december 31‑ig 1,5 százalékponttal, 2003. január 1‑jét követően pedig 3,5 százalékponttal növelve a teljes kielégítésig;

      –        a Photovoltaïque szerződés után 36 000 eurónak az Európai Központi Bank által az elsődleges eurós refinanszírozási műveleteknél
         alkalmazott, 2001 augusztusában hatályos kamatláb szerint 2001. augusztus 31‑től számított kamatával növelt összegét 2002.
         december 31‑ig 1,5 százalékponttal, 2003. január 1‑jét követően pedig 3,5 százalékponttal növelve a teljes kielégítésig.

                  2)

                  	Az Elsőfokú Bíróság elrendeli, hogy a Lior fizesse meg a Bizottságnak az Agores szerződés után 32 800 eurónak az Európai Központi
                     Bank által az elsődleges eurós refinanszírozási műveleteknél alkalmazott, 2003 februárjában hatályos kamatláb szerint 2003.
                     február 28‑tól számított kamatával növelt összegét 1,5 százalékponttal növelve a teljes kielégítésig.

                  3)

                  	A Bizottság T‑245/04. sz. ügyben előterjesztett, a Lior által fizetendő összegeknek a Lior International NV részéről egyetemlegesen
                     történő megfizetése iránti kérelme tárgyában nem szükséges határozni.

                  4)

                  	Az Elsőfokú Bíróság a Liort kötelezi a T‑192/01. és T‑245/04. sz. egyesített ügyekben az alapeljárás során felmerült saját
                     költségein túl a Bizottság részéről ezen eljárás során felmerült költségek egynegyedének viselésére.

                  5)

                  	Az Elsőfokú Bíróság a Liort kötelezi a T‑192/01. R. sz. ideiglenes intézkedés iránti eljárás során felmerült valamennyi költség
                     viselésére.

                  6)

                  	A Bizottság viseli a T‑192/01. sz. ügy alapeljárásában felmerült költségeinek háromnegyedét és a T‑245/04. sz., Liorral szemben
                     indított eljárás során felmerült költségeinek háromnegyed részét.

                  7)

                  	A Bizottság viseli a Lior Internationallel szemben a T‑245/04. sz. ügyben benyújtott fellebbezés során felmerült költségeket.

                  8)

                  	A Lior International maga viseli saját költségeit.


title: Az Elsőfokú Bíróság (nyolcadik tanács) 2008. november 19-i ítélete. # Az Európai Közösségek Bizottsága kontra B2 Test SA. # Választottbírósági kikötés - Meghatározott, kutatásra és technológiafejlesztésre vonatkozó, ideértve a bemutatót is, az ipari és építőanyag-technológiák területén megvalósuló program (1994-1998) keretében kötött szerződés - Szerződésszegés - A Bizottság által nyújtott előleg összegének visszatérítése. # T-317/07. sz. ügy

text:
      Az Elsőfokú Bíróság (nyolcadik tanács) 2008. november 19‑i ítélete – Bizottság kontra B2 Test
      (T‑317/07. sz. ügy)
      „Választottbírósági kikötés – Meghatározott, kutatásra és technológiafejlesztésre vonatkozó, ideértve a bemutatót is, az ipari és építőanyag-technológiák
         területén megvalósuló program (1994–1998) keretében kötött szerződés – Szerződésszegés – A Bizottság által nyújtott előleg összegének visszatérítése”

      1.                     Az Európai Közösségek költségvetése – Közösségi pénzügyi támogatás – A kedvezményezett kötelezettsége a támogatás feltételeinek
            tiszteletben tartására (vö. 71. pont)
      2.                     Eljárás – Az Elsőfokú Bíróság előtt választottbírósági kikötés alapján történő keresetindítás (EK 238. cikk; 94/571 tanácsi
            határozat) (vö. 74., 82., 90–91., 99–101. pont)
      Tárgy

               Az EK 238. cikk alapján benyújtott, a BRST‑CT‑98‑5452. sz. szerződés keretében a Közösség által nyújtott előleg késedelmi
                  kamatokkal növelt összegének visszatérítésére, valamint kár megtérítésére irányuló kereset.

            Rendelkező rész
      1)         Az Elsőfokú Bíróság kötelezi a B2 Test SA‑t, hogy térítsen vissza 43 437,94 euró tőkeösszeget és annak 2002. július 31‑től
         a tartozás teljes kiegyenlítéséig a Franciaországban irányadó törvényes éves kamatlábbal számított késedelmi kamatait.

      2)         Az Elsőfokú Bíróság a keresetet ezt meghaladó részében elutasítja.
      3)         Az Elsőfokú Bíróság a B2 Testet kötelezi a költségek viselésére.